80/686/ETY: Komission päätös, tehty 25 päivänä kesäkuuta 1980, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta



Virallinen lehti nro L 188 , 22/07/1980 s. 0011 - 0012

Suomenk. erityispainos Alue 15 Nide 2 s. 0227

Kreikank. erityispainos: Luku 15 Nide 1 s. 0248

Ruotsink. erityispainos Alue 15 Nide 2 s. 0227

Espanjank. erityispainos: Luku 15 Nide 2 s. 0171

Portugalink. erityispainos: Luku 15 Nide 2 s. 0171



KOMISSION PÄÄTÖS, tehty 25 päivänä kesäkuuta 1980, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta (80/686/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että Eurooppa-neuvosto katsoi 7 ja 8 päivänä huhtikuuta 1978 Kööpenhaminassa, 6 ja 7 päivänä heinäkuuta 1978 Bremenissä sekä 27 ja 28 päivänä huhtikuuta 1980 Luxemburgissa pitämissään kokouksissa, että erityisesti hiilivetyjen aiheuttaman merten pilaantumisen estämisen ja torjumisen olisi oltava yksi yhteisön toiminnan merkittävistä tavoitteista, Euroopan yhteisöjen toimintaohjelmassa ympäristöalan toimenpiteiksi vuodelta 1973(1), jota on täydennetty vuoden 1977 ohjelmalla(2) korostettiin, että Länsi-Euroopan kannalta oli erittäin tärkeää, että ryhdytään tehokkaisiin toimiin hiilivetyjen kuljetukseen liittyvien vaarojen torjumiseksi, mukaan lukien avomerellä tapahtuvan onnettomuuden seurauksena oleva rannikon vakavan pilaantumisen uhka, ja todettiin, että meriveden suojeleminen oli ensisijaisen tärkeä tehtävä ekologisen tasapainon säilyttämisen varmistamiseksi, neuvosto antoi 26 päivänä kesäkuuta 1978 päätöslauselman, jolla perustettiin Euroopan yhteisöjen toimintaohjelma mereen päästettyjen hiilivetyjen aiheuttaman pilaantumisen valvomiseksi ja vähentämiseksi(3), on tärkeää, että komissio pyytää mereen päästettyjen hiilivetyjen aiheuttaman pilaantumisen osalta neuvoa jäsenvaltioiden johtavilta asiantuntijoilta, ja yhteisö tarvitsee myös foorumin, jossa asiantuntijat voivat tavata nykyisten tietojen ja jäsenvaltioissa saadun kokemuksen kokoamiseksi ja näin ollen helpottaa kansallisella, kansainvälisellä tai yhteisön tasolla toteutettujen tai suunniteltujen toimien yhteensovittamista, ON PÄÄTTÄNYT SEURAAVAA: 1 artikla Perustetaan komission yhteyteen neuvoa-antava komitea, jäljempänä "komitea", mereen päästettyjen hiilivetyjen aiheuttaman pilaantumisen valvomiseksi ja vähentämiseksi. 2 artikla Komitean tehtävänä on: 1. neuvoa komissiota tämän pyynnöstä tai omasta aloitteestaan kaikissa ongelmissa, jotka koskevat mereen päästettyjen hiilivetyjen aiheuttaman pilaantumisen valvomiseen ja vähentämiseen tähtäävien yhteisön toimien täytäntöönpanoa, 2. mahdollistaa mereen päästettyjen hiilivetyjen aiheuttaman pilaantumisen valvonta- ja vähentämistapoja koskevan nykyisen tiedon ja jäsenvaltioissa saadun kokemuksen kokoamisen ja näin ollen helpottaa kansallisella, kansainvälisellä tai yhteisön tasolla toteutettujen tai suunniteltujen toimien yhteensovittamista. 3 artikla 1. Komiteassa on hallitusten asiantuntijat, joilla on asiantuntemusta 2 artiklassa tarkoitetuilta aloilta ja kullakin jäsenvaltiolla on kolme edustajaa. 2. Komissio nimeää komitean jäsenet jäsenvaltioiden esityksen perusteella. 3. Komission yksiköiden edustajat, joita asia koskee, osallistuvat komitean kokouksiin. 4 artikla Jokaiselle komitean jäsenelle nimetään varajäsen. Varajäsen osallistuu komitean kokouksiin ja komitean työhön ainoastaan, jos se jäsen, jonka varajäsen hän on, on estynyt, sanotun kuitenkaan rajoittamatta 9 artiklan soveltamista. 5 artikla Komissio julkaisee jäsenluettelon tiedoksi Euroopan yhteisöjen virallisessa lehdessä. 6 artikla Komitean puheenjohtajana on komission edustaja. 7 artikla Komitea valitsee jäsentensä joukosta kuusi varapuheenjohtajaa. Komitea perustaa puheenjohtajasta ja varapuheenjohtajista koostuvan puheenjohtajiston. 8 artikla Komission yksiköt huolehtivat komitean ja neuvoston sihteeristötehtävistä. 9 artikla Puheenjohtaja voi kutsua henkilön, jolla on asiantuntijatietoa jostakin esityslistan aiheesta, osallistumaan komitean työhön. Asiantuntijat osallistuvat ainoastaan keskusteluihin, jotka koskevat aihetta, jota varten heidät on kutsuttu. 10 artikla Komitea vahvistaa työjärjestyksensä. 11 artikla Komitean jäsenet eivät saa ilmaista komitean tai puheenjohtajiston työskentelyssä saamiaan tietoja, jos komitean tai komission puheenjohtaja ilmoittaa heille, että pyydetty lausunto tai esillä oleva kysymys on luottamuksellinen, sanotun kuitenkaan rajoittamatta perustamissopimuksen 214 artiklan määräysten soveltamista. Tällaisissa tapauksissa ainoastaan komitean jäsenet ja komission yksiköiden edustajat osallistuvat kokouksiin. 12 artikla Tämä päätös tulee voimaan 25 päivänä kesäkuuta 1980. Tehty Brysselissä 25 päivänä kesäkuuta 1980. Komission puolesta L. NATALI Varapuheenjohtaja (1) EYVL N:o C 112, 20.12.1973, s. 1 (2) EYVL N:o C 139, 13.6.1977, s. 1 (3) EYVL N:o C 162, 8.7.1978, s. 1